《送治中杨司直》
宋代·袁燮

岷蜀古多士，声名争颉颃。近代推三苏，奋发眉之阳。

君侯亦眉推，源委故深长。少日随游宦，中年擅词场。

笑谈掇高科，步武联周行。蟠胸富筹策，振羽方翱翔。

一朝遽勇退，万里还故乡。名邦赞佳政，海沂还复康。

无计留君行，临分徒自伤。我亦归旧隐，后会殊渺茫。

小儿获同升，此好固难忘。流俗久颓敝，枨也焉得刚。

期君懋远业，志气常坚彊。

作者简介：（1144—1224）庆元府鄞县推，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。